№1-26/15-01 көшірме

 Ү К І М

 ҚАЗАҚСТАН РЕСПУБЛИКАСЫ АТЫНАН

26 наурыз 2015 жыл Жаңаөзен қаласы

 Маңғыстау облысы Жаңаөзен қалалық сотының құрамында:

төрағалық етуші судья Ж.Ж.Жанәділов,

хатшылықта Ү.Маратқызы болып,

мемлекеттік айыптаушы – Жаңаөзен қаласы прокурорының көмекшісіН.Галимованың, жәбірленушінің заңды өкілі С.Сурыбаевтың, сотталушы С.Хоразовтың, қорғаушы А.Қанбақбаевтың, сот жасауылы А.Ахибаевтың қатысуларымен ашық сот отырысында

Хоразов Серик Абуталипович 15 ақпан 1977 жылы Узбекистан, Каракалпакстан туылған, ұлты: қазақ, азаматтығы Қазақстан Республикасы, білімі: орта, жұмыста жоқ, үйленбеген, бұрын сотталған 1) 28.04.1995 жылы Жаңаөзен қалалық сотымен ҚР-ның ҚК-нің 76-бабының 3-бөлігімен және ҚК-нің 132-бабының 3-бөлігімен кінәлі деп танылып, 4 жылға бас бостандығынан айыруға сотталған. 2) 31.08.2000 жылы Жаңаөзен қалалық сотымен ҚР-ның ҚК-нің 362-бабының 2-бөлігімен кінәлі деп танылып, 1 жылға бас бостандығынан айыруға, ҚК-нің 63-бабын қолдана отырып 2 жылға шартты түрде сотталған. 3) 21.01.2009 жылы Жаңаөзен қалалық сотымен ҚР-ның ҚК-нің 262-бабының 1-бөлігімен кінәлі деп танылып, 1 жылға бас бостандығынан айыруға, ҚК-нің 63 бабын қолдана отырып 2 жылға шартты түрде сотталған. 4) 30.01.2009 жылы Жаңаөзен қалалық сотымен ҚР-ның ҚК-нің 105-бабымен кінәлі деп танылып, ҚІЖК-нің 394-бабының 2-бөлігіне сай жауаптылықтан босатылған, тұрағы: Жаңаөзен қаласы «Шұғыла» шағын ауданы №16/17-үй, №99-пәтер 20.12.2014 жылы Жаңаөзен қалалық сотының қаулысымен «күзетпен ұстау» бұлтартпау шарасы қолданылған.

Қазақстан Республикасының 16 шілде 1997 жылғы Қылмыстық кодексінің 103-бабы 3-бөлігімен айыпталған қылмыстық істі аудио жазба құралын қолдану арқылы қарап,

А Н Ы Қ Т А Ғ А Н Ы :

Сотталушы С.А.Хоразов 2014 жылы желтоқсан айының 16-ы күні сағат 03.00 шамасында арақ ішкен мас күйінде, қасақана, денсаулыққа қасақана ауыр зиянды аса қатыгездікпен келтіру мақсатында, Жаңаөзен қаласының «Шұғыла» шағынауданының №16/17 үйінің №99 пәтерінің зал бөлмесінде өзінің сыныптасы жәбірленуші Сисенбаев Қанат Сисенбайұлымен спирттік ішімдік ішу кезінде сөзбен ерегесіп, арты бір-бірін қолдарымен бірнеше рет денелеріне күштеп ұрып-соққан, С.Хоразов жәбірленуші Қ.Сисенбаевтың күш басымдылығын түсініп, спирттік ішімдік ішкен жерінде, яғни дастархан басында жатқан асхана пышағын алып қаруланып, қасақана денсаулыққа ауыр зиян келтіру мақсатында аса қатыгездікпен, жәбірленуші Қ.Сисенбаевтың денесінің әр жерлеріне, яғни басына, мойнына, кеудесіне, қолдарына, ішіне бірнеше рет күштеп пышақты тығып, соңғының денесіне 40 (қырық) рет әр-түрлі ауырлықтағы пышақталған дене жарақаттарын салған.

Жәбірленуші Қ.Сисенбаев алған көптеген пышақталған дене жарақаттарымен оқиға болған жерде қансырап қалып, 16.12.2014 жылы сағат 12.25 шамасында оқиға болған жерден, яғни С.Хоразовтың пәтерінен шығып Жаңаөзен қалалық ауруханасына жеткізіліп, ауыр хәлде күйінде жан сақтау бөліміне жеткезілген.

№01-07/42 санды сот-медициналық сараптама қорытындысы бойынша көкірек қусына енген кеуде клетканың сол жағының тесіп-кесілген жарақатынан жұмсақ тіндердің, қабырға аралық бұлшықетімен сір қабығының зақымдануы, іш пердесінің алдыңғы бетінің тесіп-кесілген жарақатынан жұмсақ тіндерді, асқазанды, жіңішке ішекті зақымдауы, өмірге қауіптілік белгілеріне байланысты денсаулығына «ауыр» зиян жеткізіліп, осы жарахаттар жәбірленуші К.С.Бисенбаевтың өліміне тікелей себептік байланысы болып 17.12.2014 жылы сағат 17.55 та өзіне келместен қаза болған.

 БастысотталқылауындасотталушыС.Хоразовтағылғанайыптымойындамай, тергеу кезінде берген жауаптарының барлығы жалған екенін, біріншіден тергеуші өзінен жауап алған кезде мас күйде болғанын, оның жазған қағаздарының барлығына оқымастан қол қойып бергенін, қорғаушы қатыстырмағанын, екіншіден жетпіске жақындаған әкесінің түрмеге түссе халы қиын болатынын ойлап мойнына алғанын, шындығында оқиға болған күні, яғни үйінде арақ ішіп отырғанында әкесі Абуталип қасында өзінің көңілдесі Жанна және Раушан деген досқызымен бірге келгенін, өздерімен бірге арақ алып келгенін, Раушан қасына зал бөлмесіне келгенін, әкесі Абуталиппен Жанна екеуі жатын бөлмесінде өздері болғанын, сосын Раушан екеуі арақ ішкісі келіп, есік алдына шығып үйдің алдында, автотұрақжақта орналасқан дүкеннен бір шөлмек «Парламент» арағын сатып алып келгенін, сөйтіп зал бөлмесінде Раушан екеуі сол арақтың біреуін ашып ішіп отырғанын, сағат ол кез кеш болғанын, шамамен нақты есінде жоқ, 23.00 шамаларында үйіне жолдас жігіті Қанат келгенін, Қанат әрі сыныптасы болып келетінін, ол үйіне бұрынсоңды кірмегенін, сол күні үйге біріншірет кіргенін ол келгенде Раушан екеуі арақты тауысқанын, Қанатпен дүкенге барып сок, су темекі сатыпа лғанын, ақшаны Қанат төлегенін, заттарды алғаннан кейін қайтадан үйіне келгенін, сол өздері отырған зал бөлмесінде дастархан басында арақты ашып өзара әңгіме айтып ішіп отырғанын, олоныңалды арақішкенін, тағыда ішіп отырып масаңдау болып қалғанын, сағат 2-3-тің кезі, нақты білмейтінін жәнеде нақты не үшін екенін білмейтінін Қанат екеуі өзара ерегесіп қалғанын, осы кезде әкесі Абуталип келгенін, Қанат оның басына кесемен рғанын,содан кейін ол мастықпен зал бөлмесіне барып ұйықтап қалғанын, ұйқыдан бір оянып кеткенінде Қанатты дәлізде әкесі Абуталип пышақтап жатқанын көргенін, көзінше әкесі пышақты Қанаттың ішіне тыққанын, оны айырмақшы пышықтарына жармасқанда пышақ қолын кесіп кеткенін, сол кезде балғамен әкесінің көңілдесі Жанна өзін ұрғанын, сол соққыдан қабырғасы сынғанын, тергеу кезінде өзін тексермегенін, кәзіргі күнде де қабырғасы ауыратынын, ол бойынша сараптама өткізуді сұрайтынын, бұл қылмысқа ешқандай кінәсі жоқ екенін айтып, өзін ақтауды сұрады.

 Сотталушы С.К.Хоразов өзіне тағылған айыпты мойындамағанымен, оның қылмыстық іс-әрекеттері жәбірленушінің заңды өкілінің, куәлердің жауаптармын дәлелденеді. Атап айтқанда:

Басты сот талқылауында жәбірленушінің заңды өкілі С.Сурыбаев 15.12.2014 жылы туылған күні болғанын, үйіне тек қана өзінің жақын қарындас інілері келгенін, келіні Зубайда үйінде қонақ күтумен болғанын, баласы Қанат ол күні жұмысында болғанын, ол кешкісін сағат 19.30 шамасында келгенін, келіп үйінде бәрі дастархан басында отырғанын, баласы отырғанын, кейіннен сағат 22.30 шамасында ет беріп жатырған кезде Қанат үйден шығып кетіп қалғанын, үйінде қонақтар болғандықтан оның қайда кеткенінде сұрамағанын, сөйтіп қонақтар тараған соң үйде жатып қалғанын, ертесіне, яғни 16.12.2014 жылы сағат 10.30 шамасында ол Ақтау қаласына садақаға кетіп қалғанын, Ақтау қаласына кіре бергенінде ұялы телефонына інісі Оңғар соғып «аға Қанат пышақталып ауруханаға түсіп қалды, жағдайы ауырлау тез келіңіз»-деп айтқанын, Оңғар деген өзінің інісы, қалалық емханада хирург болып жұмыс жасайтынын, оны естігеннен ол бірден қайтадан Жаңаөзенге қарай жолға шыққанын, сол кезде келіні Зубайда да телефонына соғып осы жағдайды айтқанын, қалаға келгеннен бірден ауруханаға келгенін, онда келіні жүргенін, баласы Қанатқа операция жасап жатыр дегенін, сосын келіні Зубайдадан сұрағанында, ол таңертең сағат 11.00 шамасында соғып Оңғардың нөмерін сұрағанын, сосын Оңғар өзін алып кетіп, екеуі Оңғардың автокөлігімен 2-16/17 үйінің бірінші подьездінен үсті басы қан-қан күйінде алып кеткенін, Қанатты подьезден алып кеткен кезде қасында Серік болғанын, сосын оны ауруханаға алып келгенін айтып бергенін, бірақ Қанат нақты не болғанын айтпағанын, сөйтіп ертесіне, яғни 17.12.2014 жылы баласы Қанат ауруханада есіне келместен қайтыс болғанын, баласын тек қана Серік емес, оны қасында бірге болған әкесі Абуталипте, және оның көңілдестері барлығы бірге қосылып, бірігіп пышақтағанын, себебі баласының денесінде 40-тан астап пышақталған жарақаттар болғанын, ол бір адамның қолынан келмейтінін, баласы Қанат жуас, жанұялы, жанұяға деген жан ашырлығы мол, жұмыс жасап жанұясын бағып жүргенін, өздігімен ешқашан ешкімге тиіспейтін, ешқашан қылмыс жасап көрмеген жігіт, баласы туралы тек қана жақсы жағынан мінездеме беретінін айтып айғақ берді.

Басты сот талқылауында куә А.Хоразов 15.12.2014 жылы таңертең сағат 05.00 шамасында күнделікті өзінің жұмыс орнына барғанын, сол күні күн ұзағына жұмыста болғанын, жұмыста жүргенінде өзінің көңілдесі Бажбенова Ағимамен телефонмен сөйлескенін, сол кезде ол оған үй жағында екенін айтқанын, барса №5 үйдің алдында тұрғанын, қасына барып амандасып тұрғанында, Ағиманың дос қызы Раушан келгенін, олда аздап ішкен масаңдау екенін, Бажбенова Ағима арасында өзі үйіне келіп тұратынын, қасында қонып кететінін, оның шын есімі «Ағима», бірақ ол оған «Жанна»-деп лақап есімімен атайтынын, ол «Шаңырақ» шағын ауданының №5 үйінде тұратынын, ал өзі «КСК»-да сол жақта жұмыс жасайтынын, сол үйлердің барлығы қарамағына кіретінін, Жаннамен 2012 жылдары жұмыста жүріп танысып, екеумі жақын араласып кеткенін, көңілдесі болуға қарсы болмай, сол уақыттан бері қызбен жігіт ретінде жүретінін, өзі оған үйіне келіп тұратынын, сол жерде Жанна оған арақ ішкісі келіп тұрғанын айтқанын, сосын ол Жаннамен Раушанды ертіп «Шаңырақ» шағын ауданының №6 үйінің артында орналасқан атауын білмеймін, дүкенге кіріп бір шөлмек «Парламент» арағын сатып алғанын, сөйтіп үшеуі ол арақты жұмысында ішкенін, соңынан екеуін ертіп үйіне кеткенін, сол ішкеннен масаңдау болып қалғанын, сағат шамамен 18.30 шамасы болғанын, үй жаққа барып, үйдің алдында автотұрақ қасында орналасқан дүкенге кіріп тағы да бір шөлмек «Парламент» арағын, қасына закуска ретінде алма, апельсин және «Бонд» темекісін сатып алып үшеуі бірге үйіне кіргенін, өзі жаңағы ішкенінен масаңдау болғанын, үйге кірсе үйінде баласы Серік бар екенін, Жаннаны алып бөлмесіне жатын бөлмеге кіріп кеткенін, Серікпен Раушан зал бөлмесінде есігін жауып алып отырғанын, Жанна екеуі жаңағы сатып алып келген арақты ішіп отырғанын, бір кезде Серіктің мектепте бірге оқыған сыныптасы Қанат деген жігіт кіріп келгенін, ол залға кіріп кеткенін, өздері сыныптастар отыра берсін деп оларға мән бермей өзі Жаннамен әрі қарай арағын ішіп отыра бергенін, дәлізге бір шығып келгенінде зал бөлмесінде Серік, Қанат және Раушан үшеуі ішіп отырғанын, дастарханды қарағанында 2 немесе 3 шөлмектей «Парламент» арағын көргенін, бір кезде Қанаттың «Раушан сен шлюхасың»-деген даусы шыққанын, оғанда мән бергенін, бір кезде Серікпен Қанат бірін бірі боқтасып жағаласып жатқан дауыстары шыққанын, дәлізге шығып төбелескен дауыстары шыққанын, Жанна оған «барып қарап келшиш»-дегенін, сосын ол орнынан тұрып барғанын, олар дәлізде жағаласып жатқанын, Серіктің қолында сол кезде пышақ көргенін, ол үйдің асхананың үлкен пышағын ұстап жатқанын, сосын оларды арашалағанын, бірақ оған күш бермегенін, сосын ұялы телефонын алып «102» нөмірін теріп, «қазір полиция шақырамын»-деп, соғып жатырғанында олар орындарынан тұрып кеткенін, сол кезде Қанат залда дастархан үстінде тұрған кесені алып оған қарай лақтырып жібергенін, лақтырған кесе оның басына тиігенін, кесенің тиген жері, қансырап қалғанын, ол басын ұстап отырып қалғанын, сол кезде баласы Серік «сен неге әкеме кесе лақтырдың»-деп ашуланып, сол қолындағы үлкен асхана пышағымен Қанатқа қарай жүгіріп барып екі-үш рет төс жағынан тыққанын көргенін, одан кейінде тағы да тыққылап жатқанын, бір кезде баласы Серіктің «тәте»-деп айқайлаған дауысы шыққанын, сосын қайтадан барғанын, барса Серікпен Қанат дәлізде жағаласып жатқанын, Қанатқа қарағанында бет аузы, үсті басы қансырап жатқанын, сосын оларды арашалап алғанын, Серік залға кіріп кеткенін, сол кезде Серіктің де қолы қансырап тұрғанын, Қанат дәлізде жатып қалғанын, Қанатқа ол кезде қатты пышақ кірген деп ойламағанын, үстінде қара түсті курткасы болғанын, сосын білінбегенін және дәліз бөлмесінде шам сөніп тұрғанын, оған көрінгенбегенін, Қанат сөйлеп жатқанын, сосын ол мас болып жатып қалған деп ойлап, өзіде ол кезде мас болғанын, сол кезде еденде үлкен асхана пышағының және кішкентай пышақтың жатырғанын көргенін, оларды көргеннен бірден жинап алғанын, сосын асханадан тағы да үшінші пышақты алып үшеуін өз бөлмесіне алып кіріп кеткенін, пышақтарды өзінің төсегінің бас жағына қойып, Жаннамен сол арақты ішіп тауысқанын, сол кезде Серік дәлізден Қанатты тұрғызып, ванный бөлмесіне кіргізіп жуындырып жүргенін, ал Раушан дәлізді еденді жуып жүргенін, сол уақытта Жанна екеуі ұйықтап қалғанын, ары қарай не болғанын білмейтінін, ұйықтап қалғанын, ертесіне, яғни 16.12.2014 жылы таңертең сағат нақты неше екенін білмейтінін, ұйқысынан тұрғанында дәлізде жатқан Қанат жоқ болғанын, ол қалай кеткенін көрмегенін, сол уақыттарда Серікте Жанна Раушанда ұйқыларынан тұрып жатқанын, бәріде түнде арақ ішкен бастары ауырып тұрғандарын айтқанын, сосын түннен қалған арақты ішіп отырғанында полиция қызметкерлері үйіне келіп алып кеткенін айтып айғақ берді.

Басты сот талқылауында куә А.Вэжбенова 15.12.2014 жылы сағат 15.00 шамасында үйден шығып, есік алдында тұрып өзінің көңілдесі Хоразов Абуталипке ұялы телефонына соғып қайда екенін сұрап - оғанбасы ауырып тұрғанын айтып ішейікші дегенін,содан «Шаңырақ» шағын ауданының №7 үйіндегі каптеркасында дос қызы Раушан үшеуі арақ ішкенін,жұмыстан кейін үшеуі үйіне келгенін,есікті баласы Серик ашқанын, ол өзі екен басқа ешкім болмағанын, Раушан кіргеннен Сериктің қасына кеткенін, көбіне екеуі сол бөлмеде қонатынын, бөлмеге кіріп сатып алған арақты ашып, өзара әңгіме айтып ішіп бастағанын, далада қараңғы батқан уақытта нақты уақыты да есінде жоқ, өзіде ол кезде мас болғанын, үйіне үстіне қара түсті куртка киген, бұтына көк түсті джинсый шалбар киген, толықша денелі, орташа бойлы, бұрын соңды көрмеген, 30-35 жас шамасындағы бір жігіт кіріп келгенін, Абуталип өзіне Қанат - Сериктің сыныптасы деп айтқанын, олар зал бөлмесінде арақ ішіп отырғанын, бір кезде Қанат деген жігіттің «Раушан сен шлюхасың»-деген даусы шыққанын, содан кейін Серікпен Қанат бірін бірі боқтасып жағаласып жатқан дауыстары шыққанын, оны не үшін боқтасып жатқандарын түсінбегенін, бір кезде екеуінің зал бөлмесі жақта төбелесіп жатқан дауыстары шыққанын, кейнінен дәлізге шығып төбелесіп бастағанын, есіктен сығалап қарағанда Серіктің қолында үлкен асхана пышағы бар екенін көргенін, оны Қанатқа сермеп тұрғанын көріп Абуталипке «барып қарап келші»-дегенін, Абуталип орнынан тұрып қастарына барып араша түскенін, ол бөлмеден қарап тұрғанын, оларды Абуталип арашалай алмағанын, сонда да бірін бірі жағаларынан ұстап тоқтамай боқтасып тұрғанын, жағаласып зал бөлмесіне қарай кіріп кеткенін, сол уақытта Абуталиптің «ай»-деп айқалаған дауысы шыққанын, дауыс шыққан бойдан ол бөлмеге келгенін, басын ұстап келгенін, бас жағынан қан ағып жатқанын, «не болды»-деп сұрағанында, Қанат басына кесе лақтырғанын айтқанын, сол уақытта ол орнынан тұрып Абуталиптің басын қарап жатырғанында Қанатпен Серик жағаласып қайтадан дәлізге шыққанын, сол кезде Серик қолындағы асхана пышағымен Қанаттың төс жағына қарай қайта-қайта тыққылап жатырғанын көргенін, Абуталипте оны көріп қайтадан қастарына барып оларды арашалап жатқанын, ол сол кезде әрі қарай бөлмеге кіріп кеткенін, бір кезде Абуталип қолында үш пышағы бар бөлмеге келіп, төсегінің бас жағына тығып, пышақтарды тығып қояйын деп тығып жатқанын, сосын ол дәлізге қарай шыққанын, сол кезде жаңағы Қанат деген дәліз бөлмесінде қансырап жатқанын, еден түгел қан болғанын, Серик дәлізге шығып Қанатты тұрғызып ванный бөлмесіне кіргізіп жуындырып жатқанын, сол кезде ол Раушаннан «не болды не үшін төбелесті»-де сұрағанын, Раушан оған «олар мен үшін төбелесті»дегенін, қалай болды дегенінде Қанат «маған бір рет жатайықшы деп айтты Серік сол үшін Қанатпен ерегесіп қалды»-деп айтып бергенін, сосын Раушан дәліз бөлмесінің еденіндегі қанды сүрткенін, ал ол шошып кетіп зал бөлмесін жинастырғанын, залды жинастырып болған соң, жатын бөлмеге барып Абуталиппен бірге ұйықтап қалғанын, таңертең ұйқыдан тұрғанында Қанат болмағанын, бір кезде үйіне полиция қызметкерлері келіп барлығын ГУВД-ға алып кеткенін айтып айғақ берді.

Басты сот талқылауында куә Р.Абдуллаева 15.12.2014 жылы қайсы уақытта екенін айта алмайды досы Жаннамен кездескенін, Жанна Абуталипке «басым ауырып тұр, ішейікші бас жазайық»-деп айтқанын, ол жарайды деп «Шаңырақ» шағын ауданының №7 үйіндегі каптеркасына шақырғанын, сол жақта бірге отырып сатып алған арақты ішкенін, Абуталиптің жұмыс уақыты аяқталғансоң үйіне келгенін, үйінде өзінің көңілдесі Серік болғанын, Жаннамен Абуталип өздерінің бөлмелеріне кіріп кеткенін, ал өзі Серіктің қасына зал бөлмесіне кіріп кеткенін, сөйтіп Серік екеуі арақ ішейік деп, дастархан басына отырып әңгімелесіп арақ ішіп отырғанын, ал Абуталиппен Жанна өздерінің бөлмесінде арақ ішіп отырғанын, далада қараңғы батқан уақытта нақты уақыты белгісіз, өзі ол кезде мас болғанын, үйге үстіне қара түсті куртка киген, бұтына көк түсті джинсый шалбар киген, толықша денелі, орташа бойлы, бұрын соңды көрмеген, 30-35 жас шамасындағы бір жігіт кіріп келгенін, ол келіп бірінші Серікпен амандасып, сосын Абуталиппен амандасқанын, сосын бірден өздерінің қасына залға келіп, жайғасып отырғанын, Серік оны Қанат мектепте бірге оқыған сыныптасым деп таныстырғанын, сөйтіп үшеуі ішіп бастағанын, бір кезде ішіп отырған арақ таусылып қалған соң, Серікпен Қанат өзара сөйлесіп шығып кеткенін, олар көп ұзамай арақ алып келгенін, келгеннен кейін әрі қарай арақты ішуді жалғастырғанын, өзі ол кезде масаңдау болғанын, ішіп отырған кезде нақты қалай болғанын білмейтінін, Қанат «Раушан давай жатайық»-деген әңгімелер айтып бастағанын, өзі оған үндемей отыра бергенін, сол кезде Қанатпен Серік ерегесіп бір бірімен сөйлесіп отырғанын, әңгімелеріне көп мән бермегенін, бірақ Қанаттың «шлюхағо ол»-деп айтқан әңгімесін естіп қалғанын, бір кезде боқтасып бастағанын,оның үстіне Абуталип келгенін, оның басына Қанат кесе лақтырғанын, бір кезде Серік ұйықтап қалғанын, Абуталип пен Қанат жағаласып төбелескенін, Абуталып Қанаттың ішіне пышақ тыққылап жатқанын көргенін,тергеу кезінде бұл жөнінде айтқанымен тергеуші тыңдамай мына жазылған қағаздарға қол қой дегенін, одан кейін қол қоюға мәжбүр болғанын, бұл іске Серіктің қатысы жоқ екенін айтып айғақ берді.

Сотталушы С.Хоразовтың қылмыстық іс-әрекеттері аталғандардан басқа да іске тіркелген құжаттармен, яғни алдын ала тергеу барысында жүргізілген оқиға болған жерді қарау хаттамасымен, мәйітке қарау жүргізу хаттамаларымен, №01-07/42 санды сот-медициналық сараптама қорытындысымен, заттарды табыс ету хаттамасымен, кінәсін мойындау арызын алу хаттамасымен, беттестіру хаттамасымен, айғақтарды оқиға болған жерде тексеру мен нақтылау хаттамасымен, №01-04/1678 санды сот-медициналық сараптама қорытындысымен, №02 санды сот-биологиялық сараптама қорытындысымен, №03 санды сот-медико-криминалистикалық сараптама қорытындысымен, №01 санды сот-психиатриялық сараптама қорытындысымен, заттарды тануға ұсыну хаттамасымен, дәлелді заттарға қарау жүргізу хаттамасыментолық дәлелденеді.

Оқиға болған жерге қарау жүргізу хаттамасымен, яғни онда оқиға болған жер Жаңаөзен қаласы «Шұғыла» шағын ауданы №16/17 үйінің №99 пәтеріне қарау жүргізіліп, ол жақтан қан сүртінділері, қылмыс қаруы пышақ, қан дақтары бар жәбірленушінің курткасы, арақ шөлмектері, кесе сынықтары табылып алынғандығы көрсетілген./1-том.і.б.4-12/, мәйітке қарау жүргізу хаттамаларымен, яғни онда жәбірленуші Қ.Сисенбаевтың мәйітіне сырттай жүргізілгені, оның денесінде 40 дана кесіп-тесілген жарақаттары бар екені көрсетілген./1-том.і.б.38-49/,№01-07/42 санды сот-медициналық сараптама қорытындысымен, яғни онда жәбірленуші К.С.Сисенбаевтың өлімі 17.12.2014 жылы сағат 17.55-те шокка әкелген, ішкі мүшелерді зақымдаусыз және зақымдаумен қатар жүрген басының, мойынының, тұлғасының, сол қолының және оң аяғының тесіп-кесілген жарақаттарынан болған – деп көрсетілген./1-том.і.б.59-66/, заттарды табыс ету хаттамасымен, яғни онда С.Хоразов қылмыс болған күні үстінде болған қызыл түсті қан дақтары бар ақ түсті көйлегін және сұр түсті трикосын табыс еткендігі көрсетілген./1-том.і.б.69-72/, кінәсін мойындау арызын алу хаттамасымен, яғни онда сезікті С.Хоразов өзінің жәбірленуші Қ.Сисенбаевты мас күйінде төбелес үстінде пышақтағанын толық мойындап, өкінетінін көрсетіп арызын жазып бергені көрсетілген./1-том.і.б.73/,беттестіру хаттамасымен, яғни онда куә А.Хоразов сезікті С.Хоразовтың бетіне оның арақ ішкен мас күйінде пәтер ішінде жәбірленуші Қ.Сисенбаевпен жағаласып, асхана пышағымен оның денесіне бірнеше рет тыққылап алғанын өз көзімен көргенін басып айтқандығы көрсетілген./1-том.і.б.92-94/,айғақтарды оқиға болған жерде тексеру мен нақтылау хаттамасымен, яғни онда сезікті С.Хоразов куәгерлердің көздерінше оқиға орны 2-16/17-99 пәтеріне барып жәбірленуші Қ.Сисенбаевты қалай пышақтағанын жауабына сай нақтылап көрсеткені көрсетілген./1-том.і.б.102-103/,№01-04/1678 санды сот-медициналық сараптама қорытындысымен, яғни онда айыпталушы С.Хоразовтың қолының кесілген жарақаттары, яғни «жеңіл» дәрежедегі дене жарақаты келтірілгені корсетілген./1-том.і.б.138-139/,№02 санды сот-биологиялық сараптама қорытындысымен, яғни онда сараптамаға жолданған жәбірленуші Қ.Сисенбаевтың курткасында, жапқышта, сабы ағаштан жасалынған үлкен асхана пышағында, сезікті С.Хоразовтың көйлегінде, трикосында қан бар екені анықталған, ол қандар жәбірленуші Қ.Сисенбаевтың қан тобымен бірдей екені көрсетілген./1-том.і.б.151-165/,№03 санды сот-медико-криминалистикалық сараптама қорытындысымен, яғни онда жәбірленуші Қ.Сисенбаевтың курткасында кесіп-тесілген жерлері бар екені, олар сараптамаға жолданған 3 дана пышақтың кез-келгенімен келтірілуі мүмкін екені жоққа шығарылмайды деп көрсетілген./2-том.і.б.4-29/,№01 санды сот- психиатриялық сараптама қорытындысымен, яғни онда күдікті С.Хоразов ешқандай психикалық аурулармен ауырмайды, емдеу қажет етпейді - деп көрсетілген./2-том.і.б.35-37/,беттестіру хаттамасымен, яғни онда куә А.Вэжбенова сезікті С.Хоразовтың бетіне оның арақ ішкен мас күйінде пәтер ішінде жәбірленуші Қ.Сисенбаевпен жағаласып, асхана пышағымен оның денесіне бірнеше рет тыққылағанын өз көзімен көргенін басып айтқанын/2-том.і.б.47-49/,беттестіру кезінде куә Р.Абдуллаева сезікті С.Хоразовтың бетіне оның арақ ішкен мас күйінде пәтер ішінде жәбірленуші Қ.Сисенбаевпен жағаласып, асхана пышағымен оның денесіне бірнеше рет тыққанын бетіне айтқанын/2-том.і.б.50-52/,заттарды тануға ұсыну хаттамасымен, яғни онда куә А.Хоразов өзіне тануға ұсынылған пышақтардың арасынан С.Хоразовтың Қ.Сисенбаевқа тыққан асхана пышағын бір көргеннен танығанын/2-том.і.б.55/,заттарды тануға ұсыну кезінде куә А.Вэжбенова өзіне тануға ұсынылған пышақтардың арасынан С.Хоразовтың Қ.Сисенбаевқа тыққан асхана пышағын бір көргеннен танығанын/2-том.і.б.54/,заттарды тануға ұсыну хаттамасында куә Р.Абдуллаева өзіне тануға ұсынылған пышақтардың арасынан С.Хоразовтың Қ.Сисенбаевқа тыққан асхана пышағын көрсеткенін/2-том.і.б.53/,№21 санды сот-криминалистикалық маман қорытындысымен, яғни онда зерттеуге ұсынылған 3 дана пышақ суық қарулар қатарына жатпайтыны көрсетілген/2-том.і.б.59-61/, дәлелді заттарға қарау жүргізу хаттамасымен, яғни онда оқиға болған жер Жаңаөзен қаласы «Шұғыла» шағын ауданы №16/17 үйінің №99 пәтеріне қарау жүргізу барысында табылып алынған 3 дана асхана пышақтарын, 3 дана қан сүртінділерін, 4 шөлмек «PARLAMENT» арағының бос шөлмектерін, қызғыл түсті жапқышты, кесе сынықтарын, «PARLAMENT» арағының шөлмегінің сынықтарын, күдікті С.Хоразовтың ақ түсті клеткалы көйлегін, сұр түсті трикосын, куә А.Хоразовтың қара түсті джакетін, жасыл түсті трикосын, жәбірленуші Қ.Сисенбаевтың қара түсті қыстық курткасын, қылмыстық іс бойынша тергеу әрекеттері түсірілген 4 дана «ДВД»-дискілерді қарау барысында күдікті ретінде жауапталған С.Хоразовтың оқиға орнын көрсетуі, жауаптарының бір тұтастылығы алдын ала тергеу әрекетттерінің шынайы жүргізілгенін айғақтайды.

Мұндай жағдайда, Хоразов Серик Абуталиповичтің қылмыстық іс-әрекетімен Қазақстан Республикасының Қылмыстық Кодексінің /1997ж.ред./ 103-бабы 3-бөлігімен дәрежелеуге жатады. Себебі ол, денсаулыққа қасақана ауыр зиян келтіру, мынадай: аса қатыгездікпен, осы баптың бірініші немесе екінші бөліктерінде көзделген, абайсызда жәбірленушінің өліміне әкеп соққан әрекеттер – деген қылмысты жасаған.

Сотталушы С.А.Хоразовтың сот тергеуінде алғашқы алдын ала тергеудегі жауабынан бас тартып, сыныптасы “Қанаттың” денесіне пышақ салған әкесі Абуталип екенін, оны аяғандықтан алғашқы кезде айтпағанын, және де тергеуші өзінің мастығынан пайдаланып өзінің көрсетпеген жауаптарын жазып қойғанын, өзінің қабырғасы сынғанын айғақ ретінде көрсетсе де құлақ аспағанын айтып – өзін ақтауды сұрап келтірген дәйектеріне сот сын көзбен қарап, оның жауапкершіліктен жалтару мақсатында келтірген уәжі деп санайды. Себебі, алдын ала тергеу кезінде оқиғаның қалай болғаны өз аузымен толық баяндалған, ол куәлер А.Вэжбенова,Р.Абдуллаева және А.Хоразовтардың жауаптарымен бекітілген. Оның үстіне, ұрыс-керіс куә Р.Абдуллаева үшін С.Хоразовпен басталғанын куәлер қуаттаған, сезіктінің жауабын оқиға орнында тексеру барысындасотталушының өзі де қуаттап сол мазмұнда жауап берген. Сотталушы С.Хоразовтан қорғаушы А.Қаңбақбаевтың қатысында жауап алынған, қорғаушының қатысуынсыз бірде-бір тергеу әрекеті жүргізілмеген.

Ал куә Р.Абдуллаеваның сот тергеуінде бұрынғы берген жауабын өзгертіп, жәбірленуші Қ.Сисенбаевты өлтірген С.Хоразов емес, оны әкесі А.Хоразов өлтірген болуы мүмкін деген жауабынада сот сын көзбен қарап, көңілдесі С.Хоразовты жауапкершіліктен құтқару мақсатында көрсеткен уәжі деп санайды. Өйткені,куә Р.Абдуллаева бір жауабында А.Хоразовтың пышақтағанын көргенін айтса, бірде С.Хоразовтың ұйықтап қалғанын, сол кезде “Қанаттың” дәлізде жатқанын айтады, алдын ала тергеу кезінде болған оқиғаны сол күйінде баяндамауын тергеушінің ықпалымен осындай жауап бергенін көрсетсе, сот тергеуінде жүргізілген тергеушімен беттестіруде сөзіне жаңылып, бетіне басып айта алмады.

Сондықтанда сот, куәлердің алдын ала тергеудегі жауаптарының бір мазмұнда және бірін-бірі қуаттауын, оқиға орнын қарау кезіндегі айғақтармен үйлесетінін, сотталушының қолынан жарахат іздері, мархұмның қанының сотталушының киімінен табылуына баға беріп,алдын ала тергеу кезінде жинақталған құжаттарды үкімге негіз етуге жеткілікті деп санайды.

Сотталушы С.А.Хоразовтың жазасы мен жауаптылығын жеңілдететін мән-жайларға жастығын ескереді, ал оның жазасы мен жауаптылығын ауырлататын мән-жайларға қылмысты арақ ішкен күйде жасауын таниды.

 Сот сотталушы С.А.Хоразовқа жаза тағайындағанда қылмыстың сипатын, қоғамдық қауiптiлiк дәрежесiн, сотталушының жеке басына, оның қылмыс жасағанға дейiнгi және одан кейiнгi мiнез-құлқына, жауаптылық пен жазаны ауырлататын мән-жайларды ескеріп, оның қайта тәрбиеленіп түзелуі тек қана қоғамнан оқшаулау арқылы жүзеге асырылады деген тұжырымға келеді.

 Заттай дәлелдемелер 3 дана асхана пышақтары, 3 дана қан сүртінділері, 4 дана ПАРЛАМЕНТ арағының шөлмектері, кесе сынықтары жойылуға жатады. Күдікті С.Хоразовтың ақ түсті көйлегі, сүр түсті трикосы, куә А.Хоразовтың қара түсті джакеті, жасыл түсті трикосы, жәбірленуші Қ.Сисенбаевтың қара түсті қыстық курткасы иелеріне қайтарылсын, С.Хоразовтың, А.Хоразовтың, Қ.Сисенбаевтың қан үлгілері жойылуға жатады. Ал, оқиға орнын қарау жөндегі диска іспен бірген сақтауға жатады.

Жоғарыда көрсетілгендер негізінде және Қазақстан Республикасы ҚПК-нің 387-390, 393, 396-398,402-403 баптарын басшылыкка алып,

Ү К І М Е Т Т І :

Хоразов Серик Абуталипович Қазақстан Республикасының Қылмыстық кодексінің 103-бабының 3-бөлігімен кінәлі деп танып, оған осы баппен 9/тоғыз/ жыл мерзімге бас бостандығынан айыруға жаза тағайындалсын.

С.А.Хоразовқа жаза өтеу орны түзеу колониясының жалпы режимі белгіленсін, жаза өтеу мерзімі 18.12.2014 жылдан бастап есептелсін, бұлтартпау шарасы күзетпен ұстау өзгеріссіз қалдырылсын.

Заттай дәлелдемелер 3 дана асхана пышақтары, 3 дана қан сүртінділері, 4 дана ПАРЛАМЕНТ арағының шөлмектері, кесе сынықтары, С.Хоразовтың ақ түсті көйлегі, сүр түсті трикосы, куә А.Хоразовтың қара түсті джакеті, жасыл түсті трикосы жойылсын. Жәбірленуші Қ.Сисенбаевтың қара түсті қыстық курткасы заңды өкіліне қайтарылсын, С.Хоразовтың, А.Хоразовтың, Қ.Сисенбаевтың қан үлгілері жойылсын. Ал, оқиға орнын қарау жөніндегі диска іспен бірген сақталсын.

Үкімге апелляциялық шағымдар, наразылықтар үкім жарияланған күннен бастап он бес тәулік ішінде Жаңаөзен қалалық соты арқылы Маңғыстау облыстық сотының қылмыстық істер жөніндегі апелляциялық сот алқасына берілуі мүмкін.

Төрағалық етуші

судья Ж.Ж.Жанәділов

Көшірмесі дұрыс

Судья Ж.Ж.Жанәділов

Анықтама

Үкім (\_\_\_)\_\_\_\_\_\_\_\_\_\_\_\_\_\_\_\_ 2015 жылы занды күшіне енді

Судья Ж.Ж.Жанәділов